Tella tmeṭṭut zik, tella nettat d urgaz-is. Yiwen wass, nnuɣen, yekker yenna-as : “Ad tefɣeḍ deg yiḍ “. Akken teffeɣ , netta isekker tawwurt, tettru i berra deg ufrag, iɛedda-d yizem : “ Acu i kem-yecqan akka a weltma ?.”Tenna-as : « Nennuɣ nekk d urgaz-iw, tura, yessufeɣ-iyi-d ɣer berra, nekk tamurt n yimawlan-iw tebɛed ugadeɣ ad ruḥeɣ weḥd-i ». Yennaas : « Ali-d s aɛrur-iw ». Tuli s aɛrur-is yewwi-tt, seg mi i tt-yerfed i tewwurt n uxxam-is almi i tt-yessaweḍ ɣer tewwurt n yimawlan-is ur tt-iluɛa, ur tt-izekker, ur tt-yennuɣ, almi iwwḍen ɣer tewwurt n uxxam n baba-s, tenna-as : « Tura, ssers-iyi d-agi. » Akken i tt- yessers tesṭebṭeb yeffeɣ-d baba-s, izem-nni yedduri-asen tawwurt, dɣa yenna-as baba-s : « A yelli acu i kem-idyecqan akka deg yiḍ?.» Tenna-as : « A baba, nennuɣ nekk d urgaz-iw yessufeɣ-iyi-d ɣer berra, netta isekker-d tawwurt, ttruɣ iɛedda-d yizem “acu i kem-id-yecqan akk-a a yelli? »